Document ID: 32013D0762

KOMISJONI RAKENDUSOTSUS,
9. detsember 2013,
täiendava rahalise toetuse kohta liikmesriikide kalanduse kontrolli programmidele 2013. aastal
(teatavaks tehtud numbri C(2013) 8576 all)
(Ainult bulgaaria-, eesti-, hispaania-, hollandi-, horvaadi-, inglis-, itaalia-, kreeka-, leedu-, läti-, malta-, poola-, portugali-, prantsus-, rootsi-, rumeenia-, soome- ja taanikeelne tekst on autentsed)
(2013/762/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artiklit 21,
ning arvestades järgmist:
(1)
Võttes aluseks liidu rahalise toetuse taotlused, mis liikmesriigid on esitanud koos 2013. aasta kalanduse kontrolli programmidega, on komisjon võtnud vastu 10. juuli 2013. aasta rakendusotsuse 2013/410/EL (Euroopa Liidu rahalise toetuse kohta liikmesriikide kalanduse kontrolliprogrammidele 2013. aastal), (2) millega on jäetud osa kalanduse kontrolliks ette nähtud 2013. aasta eelarvest kasutamata.
(2)
Kõnealune kasutamata osa 2013. aasta eelarvest tuleks nüüd jaotada uue otsuse alusel.
(3)
Liikmesriikidel paluti vastavalt määruse (EÜ) nr 861/2006 artikli 21 lõikele 2 esitada täiendava rahastamise programmid komisjoni 7. juuni 2013. aasta kirjas määratletud eelisvaldkondades, st projektid, mille eesmärk on elektrooniliste registreerimis- ja aruandlussüsteemide (ERS-süsteemid) kohandamine liikmesriikides, et täita edaspidi kogu saagi lossimise kohustust, sealhulgas liikmesriikide andmebaaside kohandamine, elektrooniliste registreerimis- ja aruandlussüsteemide kontrollisüsteemi koostoimimine, mootori võimsuse mõõtmine ja kalandustoodete jälgitavus. Jälgitavuse projektidesse investeerivatele ettevõtjatele ja/või liikmesriikidele esitatavad nõuded määras komisjon kindlaks oma 14. mai 2012. aasta kirjas.
(4)
Sellest lähtuvalt ning eelarvepiiranguid arvestades on koos programmidega esitatud liidu rahalise toetuse taotlused sellisteks meetmeteks nagu koolitus- ja teadlikkuse parandamise algatused ühise kalanduspoliitika eeskirjade kohta tagasi lükatud, kuna need ei hõlmanud eespool osutatud eelisvaldkondi. Eelarvepiirangute tõttu ei ole kõiki programmide projekte komisjoni kindlaks määratud eelisvaldkondades võimalik katta. Komisjon pidi kaasrahastatavad projektid välja valima, lähtudes nende vastavusest kindlaksmääratud prioriteetidele.
(5)
On oluline tagada, et jälgitavuse projektid töötatakse välja rahvusvaheliselt tunnustatud standardite alusel vastavalt komisjoni rakendusmääruse (EL) nr 404/2011 (3) artikli 67 lõikele 8.
(6)
Liidu toetuse saamiseks esitatavaid taotlusi hinnati nende vastavuse alusel eeskirjadele, mis on sätestatud komisjoni 11. aprilli 2007. aasta määruses (EÜ) nr 391/2007, milles sätestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kuludega, mis kaasnevad ühise kalanduspoliitika suhtes kohaldatavate seire- ja kontrollisüsteemide rakendamisega (4).
(7)
On asjakohane määrata kindlaks liidu rahalise toetuse maksimumsummad ja toetuse määrad määruse (EÜ) nr 861/2006 artikliga 15 ette nähtud piirides ning sätestada toetuse andmise tingimused.
(8)
Et soodustada investeeringuid komisjoni kindlaks määratud esmatähtsatesse meetmetesse ning pidades silmas finantskriisi negatiivset mõju liikmesriikide eelarvetele, tuleks eespool nimetatud eelisvaldkondadega seotud kulude puhul kehtestada kõrge kaasrahastamise määr määruse (EÜ) nr 861/2006 artiklis 15 sätestatud piirides.
(9)
Toetuse saamiseks peavad käesoleva otsuse kohaselt kaasrahastatavad projektid vastama kõikidele liidu õigusaktidega kehtestatud asjakohastele sätetele ja eelkõige rakendusmäärusele (EL) nr 404/2011.
(10)
Käesoleva otsusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Reguleerimisese
Käesoleva otsusega nähakse ette liidu täiendav rahaline toetus kulude katmiseks, mis tekivad liikmesriikidel 2013. aastal ühise kalanduspoliitika järelevalve- ja kontrollisüsteemi rakendamisel, nagu on osutatud määruse (EÜ) nr 861/2006 artikli 8 lõike 1 punktis a. Sellega määratakse kindlaks igale liikmesriigile antav liidu rahalise toetuse summa, liidu rahalise toetuse määr ja toetuse andmise tingimused.
Artikkel 2
Täitmata kulukohustuste lõpetamine
Asjaomane liikmesriik teeb 30. juuniks 2017 kõik maksed, mille hüvitamist taotletakse. Pärast kõnealust tähtaega liikmesriigi poolt tehtud maksed hüvitamisele ei kuulu. Käesoleva otsusega seotud kasutamata eelarveassigneeringud vabastatakse hiljemalt 31. detsembriks 2018.
Artikkel 3
Uus tehnoloogia ja IT-võrgud
1. Selleks et hüvitada I lisas osutatud projektide rakendamisel tekkinud kulud, mis on seotud uue tehnoloogia ja IT-võrkude kasutuselevõtuga, et võimaldada tõhusat ja turvalist andmete kogumist ja haldamist seoses kalandustegevuse seire, kontrolli ja järelevalvega, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Jälgitavuse projektide puhul on ELi toetus kuni 1 000 000 eurot, kui investeeringuid teevad liikmesriikide ametiasutused, ja kuni 250 000 eurot, kui tegemist on erainvesteeringutega. Eraettevõtjate ellu viidavate jälgitavuse projektide koguarv on kaheksa projekti liikmesriigi ja rahastamisotsuse kohta.
3. Selleks et lõikes 2 osutatud rahalist toetust saada, peavad kõik käesoleva otsuse kohaselt kaasrahastatavad projektid vastama nõukogu määrusega (EÜ) nr 1224/2009 (5) ja rakendusmäärusega (EL) nr 404/2011 kehtestatud kohaldamisnõuetele.
4. I lisas osutatud projektidele BG/13/02 (Omega mõõteriistad), EL/13/10 (kontrollitegevuseks ette nähtud tahvelarvutid) ja PT/13/08 (kaalumisseadmed) võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 4
Automaatsed lokaliseerimisseadmed
1. Selleks et hüvitada II lisas osutatud projektide rakendamisel tekkinud kulud, mis on seotud selliste automaatsete lokaliseerimisseadmete ostmise ja pardale paigaldamisega, mis võimaldavad kalapüügi seire keskusel teha laevaseiresüsteemi abil laevade kaugseiret, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Lõikes 1 osutatud rahalise toetuse saamiseks peavad automaatsed lokaliseerimisseadmed vastama rakendusmääruses (EL) nr 404/2011 sätestatud nõuetele.
Artikkel 5
Elektroonilised registreerimis- ja aruandlussüsteemid
Selleks et hüvitada III lisas osutatud projektide rakendamisel tekkinud kulud, mis on seotud elektroonilise registreerimis- ja aruandlussüsteemi jaoks vajalike osade väljatöötamise, ostmise, paigaldamise ja tehnilise abiga, et võimaldada liikmesriikide vahel ERS-süsteemide omavahelist toimimist ja täita kogu saagi lossimise kohustust (saagi vette tagasilaskmise keeld), võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
Artikkel 6
Katseprojektid
Selleks et hüvitada V lisas osutatud projektide rakendamisel tekkinud kulud, mis on seotud uue tehnoloogia rakendamise katseprojektidega, võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 7
Liidu suurim toetus liikmesriigi kohta kokku
Kavandatav kulu, selle abikõlblik osa ning liidu suurim toetus liikmesriigi kohta on kehtestatud järgmiselt:
(eurodes)
Liikmesriik
Riiklikus kalanduse kontrolli täiendavas programmis kavandatud kulud
Käesoleva otsuse kohaselt välja valitud projektidega seotud kulud
Liidu maksimaalne toetus
Belgia
430 000
280 000
252 000
Bulgaaria
35 791
35 791
24 031
Taani
4 195 144
1 251 235
876 285
Eesti
400 000
400 000
360 000
Iirimaa
200 000
200 000
180 000
Kreeka
228 500
78 500
50 650
Hispaania
2 989 879
1 037 300
769 570
Prantsusmaa
2 058 585
1 356 145
631 082
Horvaatia
267 490
267 490
227 400
Itaalia
1 850 000
422 000
379 800
Küpros
100 000
100 000
90 000
Läti
124 038
124 038
111 634
Leedu
99 919
99 919
89 927
Malta
1 470 510
615 000
553 500
Poola
1 487 812
1 389 812
1 090 831
Portugal
443 954
161 500
143 150
Rumeenia
40 000
0
0
Soome
1 800 000
1 050 000
945 000
Rootsi
2 450 000
1 150 000
1 035 000
Ühendkuningriik
31 553
25 710
23 140
Kokku
20 703 175
10 044 440
7 833 000
Artikkel 8
Adressaadid
Käesolev otsus on adresseeritud Belgia Kuningriigile, Bulgaaria Vabariigile, Taani Kuningriigile, Eesti Vabariigile, Iirimaale, Kreeka Vabariigile, Hispaania Kuningriigile, Prantsuse Vabariigile, Horvaatia Vabariigile, Itaalia Vabariigile, Küprose Vabariigile, Läti Vabariigile, Leedu Vabariigile, Malta Vabariigile, Poola Vabariigile, Portugali Vabariigile, Rumeeniale, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
Brüssel, 9. detsember 2013

Labels: 2
7
6
12
18
15